نصیر الدین شاہ

نصیر الدین شاہ مشہور بھارتی اداکار اور ہدایتکار ہے۔ ان کا شمار بھارتی سنیما کے بہترین اداکاروں میں ہوتا ہے۔ نصیر الدّین شاہ کو بھارتی سنیما کو پیش کی خدمات کے لیے، 2003ء میں بھارت سرکار کے اعزاز پدم بھوشن سے نوازا گیا۔

ابتدائی زندگی 
برابانکی اتر پردیش میں پیدا پونے والے نصیرالدّین شاہ انیسویں صدی کے افغان جنگجو جان فشان خان کی نسل سے ہیں۔ ان کے دیگر مشہور رشتے دارہں میں، افغان مصنّف ادریس شاہ، مشہور پاکستانی اداکار سید کمال شاہ، شاہ محمود عالم اور کرکٹ کھلاڑی اویس شاہ شامل ہیں۔ ابتدائی تعلیم سینٹ اینسلم اجمیر اور سینٹ جوزف کالج، نینی تال سے حاصل کی۔ علم فنون میں ڈگری جامع علیگڑہ سے حاصل کی۔ 1971میں دہلی کے نیشنل اسکول آف ڈراما
گئے۔

نصیر الدّین شاہ کو بھارت کے بڑے پردے کے ساتھ ساتھ دیگر سنیما اسکرین پر بھی کافی مقبولیت حاصل ہوئی۔ انہوں نے کئی بین الاقوامی فلموں میں بھی کام کیا جن میں لیگ آف ایکسٹرا آرڈنری جینٹلمین شامل ہے۔

سفر حیات 
ان کی مشہور فلموں میں نشانت، آکروش، اسپرش، مرچ مصالحہ، البرٹ پنٹو کو غصّہ کیوں آتا ہے، تریکال، بھاونی بھوائی، جنون، موہن جوشی حاضر ہو، اردھ، ستیا، کتھا اور جانے بھی دو یاروں شامل ہیں۔ ان کی مشہور ترین فلموں میں معصوم شامل ہے جو سینٹ جوزف کالج نینی تال میں فلمائی گئی۔

وہ بھارتی سنیما میں 1980 کی فلم ہم پانچ سے متعارف ہوئے۔ انہیں اگلی کامیابی 1986ء کی فلم کارما سے ملی جس میں انہیں دلیپ کمار کے ساتھ کام کرنے کا موقع ملا۔ اگلی فلموں میں اجازت (1987)، جلوا (1988)، ہیرو ہیرا لال (1988) شامل ہیں۔

انہوں نے کئی اور بھی فلموں میں کام کیا جن میں غلامی (1985)، تری دیو (1989)، وشواآتما (1992) شامل ہیں۔ 1994 میں انہوں نے فلم موہرا میں منفی کردار ادا کیا، یہ ان کی سویں فلم تھی۔

ہدایتکاری 

نصیر الدین شاہ اپنی ٹولی کے ساتھ نئی دہلی، ممبئی، بینگلورو اور لاہور میں کئی کھیل پیش کر چکے ہیں۔ انہوں نے اوندر کمار، عصمت چغتائی اور سعادت حسن منٹو کے لکھے گئے ڈراموں کی ہدایکاری کی ہے۔

فلم کی دنیا میں ان کی پہلی ہدایت کردہ فلم یوں ہوتا تو کیا ہوتا 2006 میں پیش ہوئی۔ اس فلم میں کام کرنے والے اداکاروں میں کونکونا سین شرما، پاریش راول، عرفان خان، عائشہ تاکیا اور ان کے بیٹے اماد شاہ اور ان کے پرانے دوست روی واسوانی شامل ہیں۔

ذاتی زندگی 
ان کی شادی بھارتی اداکارہ رتنا پاٹک شاہ سے ہوئی جن سے ان کے دو بیٹے اماد اور ویوان ہیں۔ جانے تو یا جانے نا، مرچ مصالحہ اور پرفیکٹ مرڈر ۔ میں دونوں نے ساتھ کام کیا ہوا ہے۔ نصیر الدّین کی پہلی شادی سے ایک بیٹی بھی ہے جس کا نام ہبا شاہ ہے۔ انہوں نے رتنا پاٹک سے شادی ہبا کی والدہ کے انتقال کے بعد کی

اعزازات

مشہور فلمیں

پیشکار 

یون ہوتا تو کیا ہوتا (2006)

حوالہ جات

بیرونی روابظ 

1949ء کی پیدائشیں
1950ء کی پیدائشیں
اکیسویں صدی کے بھارتی مرد اداکار
بارہ بنکی، اتر پردیش کی شخصیات
بقید حیات شخصیات
بیسویں صدی کے بھارتی مرد اداکار
بھارتی مرد اسٹیج اداکار
بھارتی مرد فلمی اداکار
بھارتی مسلم شخصیات
پدم بھوشن وصول کنندگان
پشتون نژاد بھارتی شخصیات
سنگیت ناٹک اکیڈمی ایوارڈ وصول کردہ شخصیات
شاہ خاندان
ضلع بارہ بنکی کی شخصیات
علوم و فنون میں پدما بھوشن اعزاز وصول کردہ شخصیات
فلم اینڈ ٹیلی ویژن انسٹی ٹیوٹ آف انڈیا کے فضلا
فلم فیئر فاتحین
فنون میں پدم شری وصول کنندگان
گجراتی سنیما کے مرد اداکار
ممبئی کی شخصیات
ممبئی کے مرد اداکار
نیشنل اسکول آف ڈراما کے فضلا
ہندی سنیما کے مرد اداکار
جامعہ علی گڑھ کے فضلا
چھوٹے پیغام خانوں کا استعمال کرنے والے مضامین